Rikunarita-ORG/Wikinium huggingface dataset:
# Ping An Finance Centre

| Ping An Finance Centre 平安国际金融中心 |
| --- |
|  |
| Tiedot |
| Sijainti | Shenzhen, Guangdong, Kiina |
| Rakennettu | 2010–2017 |
| Avajaiset | 28. maaliskuuta 2017 |
| Käyttötarkoitus | monikäyttö |
| Tila | valmis |
| Yritykset |
| Arkkitehti | Kohn Pedersen Fox |
| Urakoitsija | China State Construction Engineering |
| Omistaja | Ping An Insurance |
| Tekniset tiedot |
| Kerroksia | 115 |
| Kerrospinta-ala | 385,918 m² |
| Hissien määrä | 80 |
| Kustannukset | 1,5 miljardia USD (arvioitu) |
| Korkeus |
| Antenni | 599,1 m |
| Kattokorkeus | 555,1 m |
| Ylin kerros | 555,1 m |
|
SkyscraperPage.com
 |
| Lisää rakennusartikkeleitaArkkitehtuurin teemasivulla |
| Infobox OKVirheellinen NIMI-arvo |

**Ping An Finance Centre** (tunnetaan myös nimellä **Ping An IFC**) (kiin. 平安国际金融中心) on 115-kerroksinen, 599 metriä korkea pilvenpiirtäjä Shenzhenissä Kiinassa. Se rakennettiin kiinalaisen vakuutus- ja finanssikonserni Ping An Insurancen päämajaksi, ja sen suunnitteli yhdysvaltalainen arkkitehtitoimisto Kohn Pedersen Fox. Rakennus valmistui seitsemän vuoden rakentamisen jälkeen maaliskuussa 2017.

Ping An Finance Centre on korkein rakennus Shenzhenin kaupungissa, toiseksi korkein Kiinassa (Shanghai Towerin jälkeen) ja viidenneksi korkein koko maailmassa. Rakennuksen näköalatasanne on 562 metrin korkeudessa.

## Lähteet

## Aiheesta muualla

* Kuvia tai muita tiedostoja aiheesta Ping An Finance Centre Wikimedia Commonsissa
# Shenzhen Peng City FC

| Shenzhen Peng City FC |
| --- |
|  |
| Koko nimi | Shenzhen Peng City Football Club |
| Perustettu | 5. tammikuuta 2017 |
| Kaupunki | Shenzhen, Guangdong, Kiina |
| Kotiareena | Baoan Stadium |
| Sarja | Superliiga |
| Sarjataso | 1. |
| Omistaja | City Football Group |
|

|  |  |
| --- | --- |
|

}}

**Kotipeliasu** |

}}

**Vieraspeliasu** |

 |
| Infobox OKNimi-testi OK |

**Shenzhen Peng City FC** on kiinalainen jalkapalloseura Shenzhenin kaupungista, Guangdongn maakunnasta. Seura on perustettu vuonna 2017 ja se pelaa kaudella 2024–2025 pääsarjassa Kiinan Superliigassa. Seuran kotistadion on Baoan Stadium.

## Lähteet
# Shenzhenin metro

| Shenzhenin metro |
| --- |
|  |
| Sijainti | Shenzhen, Kiina |
| Avattu | 28. joulukuuta 2004 |
| Pituus | 178,44 km |
| Asemia | 137 |
| Linjoja | 5 |
| Liikennöitsijä(t) | Shenzhen Metro Co.,Ltd Shenzhen Metro No.3 Line Operations Branch Co.,Ltd MTR Corporation (Shenzhen) Limited |
| Infobox OK |

Metrovaunu *Airport East Station* -metroasemalla. Asemalla on laituriovet.
Bombardier Transportation -yhtiön junavaunu Luobao-metrolinjalla
**Shenzhenin metro** on metrojärjestelmä Shenzhenissä, Kiinassa. Metron ensimmäinen osa avattiin joulukuussa 2004, ja se oli manner-Kiinan seitsemäs metrojärjestelmä. Sitä ennen avattiin Pekingin, Tianjinin, Shanghain, Kantonin, Dalianin ja Wuhan metrot.

Shenzhenin metrossa oli kaksi yhteensä 20,4 kilometriä pitkää linjaa, kun se vuonna 2004 avattiin. Vuonna 2007 reittiä pidennettiin kilometrillä, ja syyskuusta 2009 kesäkuulle 2011 metroon lisättiin uusia linjoja ja laajennettiin vanhoja. Uudistustöitä tehtiin vuoden 2011 kesäuniversiadien alla. Tammikuussa 2013 metrolla oli 178 kilometriä pituutta. Siihen kuului viisi linjaa ja 131 asemaa. Verkostoa on laajennettu edelleen, ja vuonna 2024 metrossa on 16 linjaa.

## Verkosto

|  |
| --- |
| Shenzhenin metrolinjat vuoden 2023 lopussa. |
| Väri | Nimi | Kiinaksi (yksinkert.) | Pääteasemat | Avattu | Viimeisin laajennus | Pituus (km) | Asemia |
|  | **Luobao** | 罗宝线 | Luohu – Shenzhenin yliopisto | 2004 | 2009 | 23,33 | 18 |
|  | **Shekou** | 蛇口线 | Chiwan – Window of the World | 2010 | — | 15,51 | 12 |
|  | **Longgang** | 龙岗线 | Caopu – Shuanglong | 2010 | — | 25,60 | 16 |
|  | **Longhua** | 龙华线 | Futian Checkpoint – Children's Palace | 2004 | 2007 | 5,30 | 5 |
|  | **Huanzhong** | 龙华线 | Qianhaiwan – Huangbeiling | 2011 | — | 40,00 | 27 |

## Lähteet
# Shenhai-moottoritie

|  |  |
| --- | --- |
|

|  |
| --- |
|  |

 |
| Shenhai-moottoritie |
|  Tie kulkee Kiinan itärannikkoa pitkin. |
| Maa | Kiina |
| Pituus | 3 170 km |
| Katso myös | Shenhai-moottoritie Commonsissa |
| Infobox OK |

Shenhai-moottoritie Lingxin kohdalla.
**Shenhai-moottoritie** (**G15**) on Kiinan moottoritieverkon pohjois-eteläsuuntainen pääväylä. Se alkaa Shenyangista ja päättyy Hainaniin, siitä nimi *Shenhai*. Tien pituus on 3710 km.

Suuret risteykset:

* Danxi-moottoritie (G16), Anshan, Liaoning
* Heda-moottoritie (G11), Dalian, Liaoning
* Rongwu-moottoritie (G18), Yantai, Shandong
* Qingyin-moottoritie (G20), Qingdao, Shandong
* Qinglan-moottoritie (G22), Qingdao, Shandong
* Changshen-moottoritie (G25), Lianyungang, Jiangsu
* Lianhuo-moottoritie (G30), Lianyungang, Jiangsu
* Hushan-moottoritie (G40), Nantong, Jiangsu
* Jinghu-moottoritie (G2), Shanghai
* Huyu-moottoritie (G50), Shanghai
* Hukun-moottoritie (G60), Shanghai
* Quannan-moottoritie (G72), Quanzhou, Fujian
* Xiarong-moottoritie (G76), Zhangzhou, Fujian
* Shankun-moottoritie (G78), Shantou, Guangdong
* Changshen-moottoritie (G25), Shenzhen, Guangdong
* Jinggang’ao-moottoritie (G4), Donnguan, Guangdong
* Jinggang’ao-moottoritie (G4), Guangzhou, Guangdong
* Erguang-moottoritie (G55), Foshan, Guangdong
* Guangkun-moottoritie (G80), Foshan, Guangdong
* Lanhai-moottoritie (G75), Zhanjiang, Guangdong
# Tyynenmeren reuna

Sinisellä merkityt maat ovat Tyynenmeren reunavaltioita.
**Tyynenmeren reunalähde?* on termi, joka viittaa Tyynenmeren ympärillä oleviin maihin ja alueisiin. Määrä on 38 osavaltiota tai aluetta. Alue on hyvin monipuolinen ja sillä on Hongkongin, Singaporen ja Taiwanin taloudellinen dynaamisuus, Japanin, Etelä-Korean ja Yhdysvaltain teknologinen osaaminen, Australian, Kolumbian, Filippiinien, Kanadan, Meksikon, Perun, Venäjän Kaukoidän ja Yhdysvaltojen luonnonvarat, Indonesian ja Kiinan henkilöresurssit ja muun muassa Australian, Chilen, Filippiinien, Uuden-Seelannin ja Yhdysvaltojen maatalousteollisuus.

## Tyynenmeren reunavaltiot ja muut alueet

* Itä-Aasia
	+ Venäjä
	+ Japani
	+ Pohjois-Korea
	+ Etelä-Korea
	+ Kiina
		- Hongkong
		- Macao
	+ Taiwan
* Kaakkois-Aasia
	+ Vietnam
	+ Kambodža
	+ Thaimaa
	+ Malesia
	+ Singapore
	+ Brunei
	+ Indonesia
	+ Filippiinit
	+ Itä-Timor

* Oseania (suvereenit valtiot)
	+ Australia
	+ Palau
	+ Mikronesia
	+ Papua-Uusi-Guinea
	+ Salomoninsaaret
	+ Nauru
	+ Marshallinsaaret
	+ Vanuatu
	+ Uusi-Seelanti
	+ Tuvalu
	+ Fidži
	+ Kiribati
	+ Tonga
	+ Samoa
	+ Niue
	+ Cookinsaaret

* Oseania (epäitsenäiset alueet)
	+ Australian osavaltiot ja territoriot
		- Norfolkinsaari
	+ Uuden-Seelannin valtakunta
		- Tokelau
	+ Ranskan merentakaiset alueet
		- Uusi-Kaledonia
		- Wallis ja Futuna
		- Ranskan Polynesia
	+ Britannian merentakaiset alueet
		- Pitcairn
	+ Yhdysvaltain erillisalueet
		- Pohjois-Mariaanit
		- Guam
		- Amerikan Samoa
	+ Yhdysvallat
		- Havaiji
	+ Chile
		- Pääsiäissaari

* Pohjois-Amerikka
	+ Kanada
	+ Yhdysvallat
	+ Meksiko
* Keski-Amerikka
	+ Guatemala
	+ El Salvador
	+ Honduras
	+ Nicaragua
	+ Costa Rica
	+ Panama
* Etelä-Amerikka
	+ Kolumbia
	+ Ecuador
	+ Peru
	+ Chile

## Kauppa

Koska Tyynenmeren reuna on vilkas kauppa-alue, suurin osa 10 vilkkaimmasta konttisatamasta sijaitsee alueella, jossa sijaitsee suurin osa maailman 50 vilkkaimmasta konttisatamasta:

* Etelä-Korea
	+ Busan (5. sija)
* Japani
	+ Yokohama (36. sija)
	+ Tokio (25. sija)
	+ Nagoya (47. sija)
	+ Kobe (49. sija)
* Taiwan
	+ Kaohsiung (12. sija)
* Hongkong
	+ Hongkong (3. sija)

* Kiina
	+ Shanghai (1. sija)
	+ Shenzhen (4. sija)
	+ Ningbo (6. sija)
	+ Guangzhou (7. sija)
	+ Qingdao (8. sija)
	+ Tianjin (10. sija)
	+ Xiamen (19. sija)
	+ Dalian (21. sija)
	+ Lianyungang (30. sija)
	+ Yingkou (34. sija)

* Filippiinit
	+ Manila (37. sija)
* Vietnam
	+ Saigon (28. sija)
* Thaimaa
	+ Laem Chabang (22. sija)
* Malesia
	+ Klangin satama (13. sija)
	+ Tanjung Pelepas (16. sija)
* Singapore
	+ Singapore (2. sija)

* Indonesia
	+ Jakarta (24. sija)
	+ Surabaya (38. sija)
* Kanada
	+ Vancouver (50. sija)
* Yhdysvallat
	+ Los Angeles (17. sija)
	+ Long Beach (18. sija)
	+ Seattle/Tacoma (48. sija)
* Panama
	+ Balboa (43. sija)

## Katso myös

* Aasian ja Tyynenmeren maiden talousjärjestö

## Huomautukset
# Yu Nan

Yu Nan
**Yu Nan** (kiin. 余男; s. 5. syyskuuta 1978) on kiinalainen näyttelijä. Hän syntyi Dalianissa ja aloitti esiintymisen nelivuotiaana.

Myöhemmin Yu pääsi opiskelemaan Pekingin elokuva-akatemiaan. Hän puhuu englantia ja ranskaa sujuvalla tasolla.

Yu on esiintynyt useissa elokuvissa, joiden joukossa on Wang Quan'anin ohjaama *Tuya de hun shi* (*Tuya's Marriage*, 2006) ja The Expendables 2, 2012.

## Lähteet

## Aiheesta muualla

* Yu Nan Internet Movie Databasessa. (englanniksi)
# Gao Yuanyuan

Gao Yuanyuan
**Gao Yuanyuan** (kiin. 高圆圆; s. 5. lokakuuta 1975 Peking) on kiinalainen näyttelijä. Hän on esiintynyt useissa televisiosarjoissa ja elokuvissa; jälkimmäisten joukossa on muiden muassa *Shanghai Dreams* (2005).

## Aiheesta muualla

* Gao Yuanyuan Internet Movie Databasessa. (englanniksi)
# Huang Zongying

| Huang Zongying |
| --- |
| kiin. 黄宗英 |
|  Huang Zongying 1940-luvulla. |
| Henkilötiedot |
| **Syntynyt** | 13. joulukuuta 1925 Peking, Kiina |
| **Kuollut** | 14. joulukuuta 2020 (95 vuotta) |
| Kansalaisuus | Kiina |
| Ammatti | näyttelijä, kirjailija ja toimittaja |
| Aiheesta muualla |
| IMDb  |
| [ Muokkaa Wikidatassa ]  |
| Infobox OK |

**Huang Zongying** (kiin. 黄宗英; 13. joulukuuta 1925 – 14. joulukuuta 2020) oli kiinalainen näyttelijä, kirjailija ja toimittaja.

Huang syntyi Pekingissä vuonna 1925. Uransa näyttelijänä hän aloitti 16-vuotiaana Shanghaissa, missä hän näytteli teatterinäytelmässä, mistä tuli suosittu. Hänet julistettiin roolihahmonsa takia Kiinan ”kullannupuksi”, joka oli myös näytelmän nimi. Huang teki ensimmäisen elokuvaroolinsa vuonna 1946, ja hänestä tuli suosittu näyttelijä myös elokuvissa.

Huang kirjoitti vuonna 1953 ensimmäisen elokuvakäsikirjoituksensa ja liittyi vuonna 1965 Shanghain kirjailijoiden liittoon. Hän kirjoitti muun muassa monia arvostettuja esseitä ja kerronnallista journalismia. Huang oli ensimmäisiä toimittajia, jotka kirjoittivat kulttuurivallankumouksen jälkeen 1970-luvun lopulla ja 1980-luvun alussa keski-ikäisten taiteilijoiden, tieteilijöiden ja kirjailijoiden elämästä, haasteista ja unelmista. Hän vieraili samaan aikaan myös Tiibetin autonomisella alueella ja kirjoitti ensimmäisten joukossa matkareportaaseja sieltä.

Huang oli naimisissa neljästi. Liitto näyttelijä Zhao Danin kesti yli 30 vuotta, ja se päättyi Zhaon kuolemaan vuonna 1980. Huang meni vuonna 1993 naimisiin kirjailija ja kääntäjä Feng Yidain kanssa.

## Lähteet
# Hanja

**Hanja** (hangeul: 한자, hanja: 漢字), on koreankielinen nimitys kiinalaisille kirjoitusmerkeille. Nimeä käytetään kuitenkin erityisesti viittaamaan korean kielessä käytettäviin kiinalaista alkuperää oleviin merkkeihin.

Koreaa kirjoitettiin pääasiassa hanja-merkein aina 1900-luvun alkuun saakka, sen jälkeen hangeul on nopeasti korvannut niiden käytön. Pohjois-Koreassa hanja-merkkejä ei käytetä enää lainkaan. Etelä-Koreassakin niitä käytetään hyvin vähän, pääasiassa ihmisten nimissä, sillä nimet ovat monien mielestä hienomman näköisiä kiinalaisin merkein ja ne antavat vihiä sukunimen historiasta. Myös eteläkorealaisten henkilökortteihin on merkitty henkilön nimi kirjoitettuna hanja-merkein.. Etelä-Koreassakin on sanomalehtiä, jotka eivät käytä lainkaan hanja-merkkejä.

## Lähteet

## Aiheesta muualla

* Kuvia tai muita tiedostoja aiheesta Hanja Wikimedia Commonsissa
# Kultainen hevonen

Kultainen hevonen ‑palkintopokaalin veistos näytteillä Taivanissa.
**Kultainen hevonen** (kiin.: 金馬; pinyin: *Jīnmǎ*) on taiwanilainen elokuva-alan palkinto, joka jaetaan Taipein elokuvajuhlilla vuosittain. Palkinto on erittäin arvostettu kiinankielisen elokuvan saralla, ja palkintoa nimitetään tästä syystä "Aasian Oscariksi" tai "kiinankielisen maailman Oscareiksi".

Palkinnon nimi on peräisin Kinmenin (kiin.: 金門; pinyin: *Jīnmén*) ja Matsun (kiin.: 馬祖; pinyin: *Mǎzǔ*) saaristojen nimien ensimmäisistä merkeistä, jotka yhdessä muodostavat fraasin "kultainen hevonen". Palkinto nimettiin näiden kahden saariston mukaan, koska ne olivat ensiarvoisessa asemassa Taiwanin puolustuksessa Kiinaa vastaan ja elokuva-alaa haluttiin inspiroida työskentelemään samalla tavalla kansakunnan hyväksi.

Palkinto on perustettu vuonna 1962, ja se on tarkoitettu korkeana tunnustuksena muun muassa Taiwanissa ja Hongkongissa valmistetuille kiinankielisille elokuville. Mannerkiinalaisille elokuville palkintoa on voitu myöntää vuodesta 1996 lähtien. Kiinan ja Taiwanin väliset poliittiset kiistat ovat kuitenkin vaikuttaneet palkintojenjakotilaisuuden medianäkyvyyteen ja järjestelyihin.

## Lähteet
# Đỗ Mười

| Đỗ Mười |
| --- |
|  Đỗ Mười vuonna 2008 |
| Vietnamin kommunistisen puolueen pääsihteeri |
|
1991–1997
 |
| Edeltäjä | Nguyễn Văn Linh |
| Seuraaja | Lê Khả Phiêu |
| Vietnamin pääministeri |
|
1988–1991
 |
| Edeltäjä | Võ Văn Kiệt |
| Seuraaja | Võ Văn Kiệt |
| Henkilötiedot |
| **Syntynyt** | 2. helmikuuta 1917 Thanh Trì District, Hanoi, Ranskan Indokiina |
| **Kuollut** | 1. lokakuuta 2018 (101 vuotta) Hanoi, Vietnam |
| Tiedot |
| Puolue | Vietnamin kommunistinen puolue |
| [ Muokkaa Wikidatassa ]  |
| Infobox OK |

**Đỗ Mười** (2. helmikuuta 1917 – 1. lokakuuta 2018) oli vietnamilainen poliitikko. Hän toimi maansa kommunistisen puolueen pääsihteerinä vuosina 1991–1997 ja maan pääministerinä 1988–1991.

Đỗ Mười liittyi silloiseen Indokiinan kommunistipuolueeseen vuonna 1939. Ranskalaiset vangitsivat hänet 1941. Hän kuitenkin onnistui karkaamaan vuonna 1945 ja toimi sodan aikana poliittisena komissaarina. Hän nousi tasaisesti puoluehierarkiassa ja pääsi keskuskomitean täysjäseneksi vuonna 1960. Keskushallinnon vuosinaan Đỗ Mười sai maineen perinteisten arvojen kannattajana, joka vastusti liberaaleja talousuudistuksia ja kommunistisen puolueen yksinvallan murentamista.

## Lähteet
# Ma Lin

| Mitalit |
| --- |
|  Ma Lin |
| Maa:  Kiina |
| Miesten pöytätennis |
|  Olympialaiset
 |
|  **Kultaa** | Ateena 2004 | nelinpeli |
|  **Kultaa** | Peking 2008 | kaksinpeli |
|  **Kultaa** | Peking 2008 | joukkuekilpailu |

**Ma Lin** (kiin.: 马琳; pinyin: *Mǎ Lín*; s. 19. helmikuuta 1980) on kiinalainen pöytätennispelaaja. Hän oli ITTF:n rankingin sijalla viisi toukokuussa 2012. Ma Lin voitti kaksi kultamitalia Pekingin olympialaisista 2008. Lisäksi hän on voittanut yhdeksän maailmanmestaruutta.
# Taiwan Pride

Taiwan Pride vuonna 2005
**Taiwan Pride** (kiin.: 臺灣同志遊行; pinyin: *Táiwān Tóngzhì Yóuxíng*) on taiwanilainen pride-tapahtuma, jonka aikana maan suurimmissa kaupungeissa, kuten Taipeissa, Kaohsiungissa ja Taichungissa, mm. järjestetään pride-kulkueita.

## Taipei Pride

Taiwanin ensimmäinen pride-tapahtuma järjestettiin Taipeissa vuonna 2003. Tapahtumaan osallistui noin tuhat ihmistä ja Taipein kaupunki tuki pride-tapahtumaa taloudellisesti..

Kuudes pride-tapahtuma pidettiin 2009 ja silloin tehtiin kävijäennätys: 25 000. Kyseisen vuoden teemana oli vaatia samaa sukupuolta olevien rekisteröity parisuhde. Seuraavana vuonna tapahtumassa kävi 30 000 ihmistä, joka teki siitä Aasian suurimman pride-tapahtuman.

Vuonna 2019 pride-tapahtumassa oli 100 000 kävijää, mikä teki siitä Taiwanin suurimman pride-tapahtuman koskaan. Taiwan oli myös yksi harvoista paikoista, joissa järjestettiin pride-kulkue koronapandemian aikana. Vuoden 2020 slogan oli "Taiwan Pride Parade for the World" kaikkien peruttujen pride-tapahtumien muistoksi. Tapahtumaan osallistui noin tuhat ihmistä.

## Kaohsiung Pride

Kaohsiungin ensimmäinen pride-paraati pidettiin vuonna 2010.

Vuonna 2020 tapahtumaan osallistui 60 000 henkilöä.

Kaohsiung valittiin isännöimään WorldPride vuonna 2025. Kyseessä tulee olemaan ensimmäinen kerta, kun tapahtuma järjestetään Itä-Aasiassa. Tapahtuman järjestäjä käytti Taiwanista nimitystä "alue" eikä "maa", mikä aiheutti närää Taiwanissa.

## Taichung Pride

Taichungin ensimmäinen pride-tapahtuma pidettiin 2011. Vuonna 2016 Taichung Pride oli Itä-Aasian toiseksi suurin pride-tapahtuma, kun siihen osallistui 20 000.

Vuonna 2020 Taichung Priden teema oli HIV-positiivisten kokema syrjintä.

## Lähteet
# Koomikko

Suomalainen stand up -koomikko Ismo Leikola.
**Koomikko** (naispuolisesta koomikosta voidaan käyttää myös nimitystä **komedienne**) on henkilö, joka yrittää saada yleisön huvittumaan käyttäen apunaan erilaisia menetelmiä, kuten kertomalla vitsejä tai jatkuvalla tarinankerronnalla. Toisaalta jotkut koomikot luottavat niin sanottuun slapstickiin, joista esimerkkinä Ohukainen ja Paksukainen, tai muihin apuvälineisiin hauskuuttaakseen yleisöään. Koomikoita esiintyy myös komediasarjoissa.

## Katso myös

* Komedia
* Klovni
* Luettelo stand up -koomikoista
* Huumori
* Nauraminen
* Estradi
# Herttua

Saksalainen herttuan kruunu.
**Herttua** on maskuliininen, yleensä periytyvä aatelisarvo. Se voi viitata itsenäisen herttuakunnan hallitsijaan Manner-Euroopassa, korkeaan aatelisarvoon tai Yhdistyneen kuningaskunnan päärinarvoon (engl. *duke*, saks. *Herzog*). Herttuan vaimo tai naispuolinen herttuakunnan hallitsija on **herttuatar** (engl. *duchess*, saks. *Herzogin*, ransk. *duchesse*).*lähde?*

Useimmissa germaanisissa kielissä ja suomessa herttuaa vastaava sana tulee gootin kielen sanasta *harjatuga*, joka tarkoittaa sotajoukon johtajaa.*lähde?* Englannissa ja useimmissa romaanisissa kielissä herttuaa tarkoittava sana tulee latinan johtajaa tarkoittavasta *dux*-sanasta. Historiallisesti herttua on usein ollut korkein maallinen arvo kuninkaan jälkeen.

Ruotsissa kuninkaan lapsille on ollut tapana myöntää herttuan tai herttuattaren arvonimiä. Tapa on lähtöisin jo Kustaa Vaasan ajalta ja on jatkunut tähän päivään saakka, esimerkiksi kruununprinsessa Victoria on Länsi-Götanmaan herttuatar ja Ruotsin prinsessa Madeleine on Hälsinglandin ja Gästriklandin herttuatar. Myös Victorian tytär Estelle on herttuatar.*lähde?*

Vastaava vanha tapa on myös Yhdistyneessä kuningaskunnassa. Herttuan arvoon ei kuitenkaan nykyään liity mitään historiallisia erioikeuksia, vaan se on kuninkaan ja kuningattaren tavoin nimellinen aatelisarvo, joka käytännössä kertoo vain kantajansa luonnollisesta tai juridisesta lähisukulaisuudesta monarkkiin (nykyiseen, aiempaan tai tulevaan). Esimerkiksi Yhdistyneen kuningaskunnan kuningas Yrjö VI oli Yorkin herttua ennen valtaistuimelle nousuaan, veljensä kuningas Edvard VIII kruunusta luopumisen seurauksena. Jos perimysjärjestyksessä ensimmäinen on miespuolinen hän on paitsi Walesin prinssi myös Cornwallin herttua, ja, Skotlannissa, Rothesayn herttua. Naispuolinen kruununperijä ei kuitenkaan saa Cornwallin tai Rothesayn herttuattaren arvonimeä.*lähde?*

## Lähteet

## Aiheesta muualla

* Kuvia tai muita tiedostoja aiheesta Herttua Wikimedia Commonsissa